钦定古今图书集成/明伦汇编/氏族典/第228卷 > 杨恭仁
## 钦定古今图书集成/明伦汇编/氏族典/第228卷 > 杨恭仁

按《唐书杨恭仁传》：“恭仁，隋观王雄子也。仁寿中，累迁
甘州刺史。大业初，转吏部侍郎，出为河南道大使，捕
寇至谯郡，为朱粲所败，奔江都。宇文化及弑逆，署吏
部尚书，为化及守魏县，元宝藏执送京师。高祖素知
之，授黄门侍郎，封观国公，寻为凉州总管。恭仁久乘
边习，种落情伪，悉心绥慰，由葱岭以东，皆奉贡贽。就”
加纳言。召拜吏部尚书，迁左卫大将军。武德末，拜雍
州牧，迁洛州都督。乞骸骨，诏以特进归第。卒，赠潭州
都督，谥曰孝。